อิมแพ็คอารีน่า ขึ้นชื่อเรื่อง การหาที่จอดรถ การเลือกอาหารทานก่อนไปงานหรือดูคอนเสิร์ต และการยืนรอก่อนเข้าดู เพราะทุกคนมักจะไปพร้อมๆ กัน และเวลาเหลือในการหาร้าน เดินไปและกลับจะจำกัด หนึ่งในร้านที่ไว้ใจได้เรื่องเมนู เวลาทำอาหารและเสิร์ฟ ใกล้ฮอลส์ คือร้าน เซน และ วันคอนเสิร์ต Maroon 5 เราเลือกไปทานร้านนี้กัน~

  คิวบริหารได้ดี และเมื่อได้ที่นั่งและสั่งอาหารเสร็จ 10-15 นาที อาหารออกหมด แต่การมาสอบถาม เติมน้ำ ไม่มีเลย และไม่น่าจะทำได้ เพราะคนเยอะและมากันแย้างต่อเนื่อง ซึ่งหากเพิ่มพนักงานช่วงเวลานี้เจ้ามาน่สจะดีมาก 

  เมนูที่เลือกวันนี้...

***เมนูชุด มีข้าว ซุป มาด้วย
>>> ชุดปลาซาบะย่างเกลือ ปลาชิ้นเล็กไปนิด รสชาติดีตามมาตรฐาน

>>> ชุดปลาซาบะย่างซ้อส ติที่ปลาชิ้นเล็กเช่นกัน รสชาติอร่อย

>>> ชุดปลาแซลมอนย่างเกลือ ปลาแซลมอนชิ้นใหญ่เนื้อเยอะ ย่างได้พอดี ไม่แห้งไป 

>>> ชุดรวมแซลมอน ได้แซลมอนซาชิมิ 5 ชิ้น พอดีคำ แซลมอนซูชิแบบดิบและเผานิดๆ แบบธรรมดาบ้าง โรยหอมซอยบ้าง ไข่กุ้งบ้าง หัวไชเท้าบ้าง รวม 5 ชิ้น และแซลมอยมากิโรยไข่กุ้งและมายองเนส 5 ชิ้น รสชาติทำได้ดีมาตรฐานเซน

>>> ทงคัตสึหมู เนื้อแห้งไปนิด 

   อิ่ม อร่อย ราคาร้านญี่ปุ่นระดับและรสชาตินี้พอรับได้ ที่สำคัญทำเวลาได้ดี มีที่นั่งทานสบายๆ ก่อนเข้าดู คราวนี้ก็พร้อมไปดูคอนเสิร์ตกันละ^^*